अटल जी को पत्रकारिता में पहला मौका देने वाले भैय्याजी बनारसी के परिवार की तीसरी पीढ़ी से आने वाले उनके पौत्र और वरिष्ठ पत्रकार राजेश गुप्ता बताते हैं ' अटल जी के बारे में बचपन से ही जितना सुना और समझा उसके बाद सिर्फ इतना ही लगता था कि शायद वे हमारे घर के ही सदस्य हैं. बाद में पत्रकारिता जीवन में जितनी बार भी उनके भाषण सुने या उनके समाचार का संकलन किया तो लगा कि जितना भी सुनता था वो सब शत प्रतिशत सच ही था.'